Centrālā Bedfordšīra
Centrālā Bedfordšīra (angļu: Central Bedfordshire) ir unitārā pašvaldība Anglijas dienvidaustrumos Bedfordšīras ceremoniālajā grāfistē. Aizņem grāfistes centrālo un dienvidrietumu daļu, robežojas rietumos ar Bakingemšīru, ziemeļos — ar Bedfordu, ziemeļaustrumos — ar Kembridžšīru, bet austrumos un dienvidos — ar Hārtfordšīru un Lūtonu. Distrikta administratīvās iestādes, kā arī ceremoniālās grāfistes lorda leitnanta un augstā šerifa ofisi atrodas Čiksendsā, bet lielākā apdzīvotā vieta ir Leitonbazarda.